# BY del Bover

BY del Bover (BY Bootis) és un estel variable a la constel·lació del Bover, situat gairebé en el límit amb la veïna constel·lació dels Llebrers. De magnitud aparent mitjana +5,22, s'hi troba a 474 anys llum de distància del sistema solar.
BY del Bover és un gegant vermell de tipus espectral M4.5III amb una temperatura efectiva de 3.235 ± 8 K. La seua lluminositat bolomètrica —energia radiada en totes les longituds d'ona— és 1.350 vegades superior a la del Sol i la seva massa pot ser aproximadament el doble de la massa solar. Té una metal·licitat —abundància relativa d'elements més pesats que l'heli— equivalent a 2/3 parts de la trobada al Sol ([Fe/H] = -0,20). Per la seva banda, mostra cert enriquiment en neodimi i zirconi respecte als valors solars.
La mesura del seu diàmetre angular en banda V, tenint en compte l'enfosquiment de limbe, és de 7,44 ± 0,11 mil·lisegons d'arc; en banda K, aquesta mesura dona una valor inferior de 7 mil·lisegons d'arc. Relacionant la primera de les mesures amb la distància a la qual es troba, es pot conèixer el seu diàmetre real, i és aquest unes 115 vegades més gran que el diàmetre solar.
BY del Bover una variable irregular de tipus LB; aquestes són variables lentes de tipus espectral tardà, entre les quals cal destacar a Tejat Posterior (μ Cephei) i ψ Virginis.. La lluentor de BY del Bover varia entre magnitud +4,98 i +5,33, sense que s'hagi pogut reconèixer cap període.

## Vegeu també

* Llista d'estrelles variables

## Referències

* ↑ «The Perkins catalog of revised MK types for the cooler stars» (en anglès). The Astrophysical Journal Supplement Series, 10-1989, pàg. 245–266. DOI: 10.1086/191373.
* 1 2 3 4 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ Afirmat a: Catalogue of Stellar Photometry in Johnson's 11-color system. Llengua del terme, de l'obra o del nom: anglès. Data de publicació: 2002.
* ↑ «The atmospheric parameters and spectral interpolator for the MILES stars» (en anglès). Astronomy and Astrophysics, 7-2011, pàg. 165–165. DOI: 10.1051/0004-6361/201116769.
* 1 2 Benoit Famaey «Local kinematics of K and M giants from CORAVEL/Hipparcos/Tycho-2 data» (en anglès). Astronomy and Astrophysics, 1, 1-2005, pàg. 165–186. DOI: 10.1051/0004-6361:20041272.
* 1 2 «Stellar population models in the UV. I. Characterisation of the New Generation Stellar Library» (en anglès). Astronomy and Astrophysics, 2-2012, pàg. A143. DOI: 10.1051/0004-6361/201118065.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* 1 2 «BY+Bootis» (en anglès). SIMBAD (Centre de Dades astronòmiques d'Estrasburg). [Consulta: BY Bootis - Variable Star].
* ↑ Famaey, B.; Jorissen, A.; Luri, X.; Mayor, M.; Udry, S.; Dejonghe, H.; Turon, C. «Local kinematics of K and M giants from CORAVEL/Hipparcos/Tycho-2 data. Revisiting the concept of superclusters». Astronomy and Astrophysics. pp. 165-186.
* ↑ Blum, R. D.; Ramírez, Solange V.; Sellgren, K.; Olsen, K. «Really Cool Stars and the Star Formation History at the Galactic Center». The Astrophysical Journal. pp. 323-346.
* 1 2 Wu, Yue; Singh, H. P.; Prugniel, P.; Gupta, R.; Koleva, M. «Coudé-feed stellar spectral library - atmospheric parameters». Astronomy and Astrophysics. A71.
* 1 2 Smith, V. V.; Lambert, D. L. «The chemical composition of red giants. I - Dredge-up in the M and MS stars». The Astrophysical Journal. pp. 326-338.
* ↑ Richichi, A.; Percheron, I.; Khristoforova, M. «CHARM2: An updated Catalog of High Angular Resolution Measurements». VizieR. pp. 773-777.
* ↑ Richichi, A.; Percheron, I.; Khristoforova, M. «CHARM2: An updated Catalog of High Angular Resolution Measurements». VizieR. pp. 773-777.
* ↑ «BY Boo» (en anglès). VizieR - Catàleg General d'Estrelles Variables. [Consulta: 1r juny 2021].